
PROTOCOL DE COLABORARE                                    
(încheiat astăzi…………………..)



 I.   PĂRŢILE
             UAT Municipiul Drobeta Turnu Severin, cu sediul in Drobeta Turnu Severin, str. Mareșal Averescu nr.2, nr.de înregistrare fiscală 4426581, reprezentat prin Primar Marius Vasile Screciu 

              UAT Comuna Izvoru Barzii, cu sediul în Comuna Izvoru Barzii,  nr. de înregistrare fiscală 4484400, reprezentat prin Primar Balica Horia.

   SC Negro star Com SRL, cu sediul in Drobeta Turnu Severin, strada Soveja nr.54, județul Mehedinți, nr. de înregistrare fiscala 5819074, reprezentat prin doctor Grosu Ion

Având în vedere dispozițiile HG nr. 1059/2013 privind normele metodologice de aplicare a Ordonanței de urgență a Guvernului nr.155/2001 cu modificările si completările ulterioare.
Hotărârea Consiliului Local al Municipiului Drobeta Turnu Severin nr.  _____________.
Hotărârea Consiliului Local al Comunei Izvoru Barzii nr.______________.

II.   PRINCIPIILE DE BAZĂ
•  relațiile de conlucrare dintre părți se întemeiază pe conceptele de parteneriat, respect reciproc si buna credință ;
• in procesul conlucrării, părțile vor folosi atât mecanisme existente cat si alte modalități specifice de susținere a dialogului ;
•  procedurile concrete de monitorizare a îndeplinirii Protocolului se stabilesc de comun acord ;
· solicitarea Primăriei Comunei Izvoru Barzii  înregistrată cu nr. 39825/30.10.2025  la Primăria Municipiului Drobeta Turnu Severin.
· acordul concesionarului serviciului de gestionare a câinilor fără stăpân si ecarisaj, SC Negro Star Com SRL înregistrat cu nr. 10316/24.03.2026 la Primăria Municipiului Drobeta Turnu Severin.
· Contractul de delegare prin concesiunea  Serviciului specializat pentru  gestionarea animalelor fără stăpân si ecarisaj din municipiul Drobeta Turnu Severin nr. 1854/20.01.2025.
· art.3 din HOTĂRÂREA nr. 1059 din 11 decembrie 2013 pentru aprobarea Normelor metodologice de aplicare a Ordonanței de urgență a Guvernului nr. 155/2001 privind aprobarea programului de gestionare a câinilor fără stăpân, cu modificările si completările ulterioare.




III.    OBIECTUL COLABORĂRII     
         Găzduirea câinilor capturați de pe raza Comunei Izvoru Barzii se face in  Adăpostul de animale fără stăpân situat in sat Halânga, Comuna Izvoru Barzii, coordonate GPS 44,659119N / 22,699409E aflat în proprietatea UAT Drobeta Turnu Severin  în limita locurilor disponibile.

 IV.  CONDIȚII 
       Capturarea, manipularea, încărcarea câinilor fără stăpân în autovehicule şi transportul acestora se vor face cu respectarea prevederilor Hotărârii nr. 1059 din 11 decembrie 2013 pentru aprobarea Normelor metodologice de aplicare a Ordonanței de urgență a Guvernului nr. 155/2001 privind aprobarea programului de gestionare a câinilor fără stăpân, cu modificările si completările ulterioare, anexei nr. 2 la ordonanța de urgență a prevederilor art. 14 alin. (1) din Legea nr. 205/2004 privind protecția animalelor, republicata, a prevederilor art. 3 din Regulamentul (CE) nr. 1/2005 al Consiliului din 22 decembrie 2004 privind protecția animalelor în timpul transportului și al operațiunilor conexe și de modificare a Directivelor 64/432/CEE și 93/119/CE și a Regulamentului (CE) nr. 1.255/97, a prevederilor anexei nr. I capitolul I pct. 1, pct. 2 lit. a), pct. 5 și capitolul III art. 1 pct. 1.8 lit. a), b), c), d) la Regulamentul (CE) nr. 1/2005, precum și ale art. 6 alin. (10) din Normele metodologice de aplicare a Legii nr. 205/2004 privind protecția animalelor, aprobate prin Ordinul președintelui Autorității Naționale Sanitare Veterinare și pentru Siguranța Alimentelor și al ministrului internelor și reformei administrative nr. 31/523/2008 de către concesionarul serviciului SC Negro Star Com SRL
           Găzduirea câinilor fără stăpân capturați pe raza UAT Comuna Izvoru Barzii se face în limita locurilor disponibile, prioritate având câinii fără stăpân capturați de pe raza Municipiului Drobeta Turnu Severin, în Adăpostul de animale fără stăpân situat în sat Halânga, Comuna Izvorul Barzii proprietatea UAT Municipiul Drobeta Turnu Severin pentru care UAT Comuna Izvoru Barzii va achita tarife.
      UAT Comuna Izvoru Barzii împreună cu SC Negro Star Com SRL răspund de capturarea si transportul animalelor până la adăpost și întocmirea tuturor actelor prevăzute de legislația în vigoare  respectând condițiile sanitar-veterinare in vigoare.
          In cazul în care este necesar eliberarea unor locuri ocupate de câinii capturați de pe raza Comunei Izvoru Barzii, în termen de 24 ore de la notificarea scrisă a UAT Municipiul Drobeta Turnu Severin, UAT Comuna  Izvoru Barzii are obligația eliberării acestor spații de cazare prin retragerea câinilor fără stăpân, asigurarea transportului și eliberarea acestora pe raza Comunei Izvoru Barzii, adopția sau încadrarea acestora intr-un alt adăpost, în condițiile prevăzute de lege.
	Redevența datorată de concesionarul Serviciului de gestionare a câinilor fără stăpân -SC Negro Star Com SRL corespunzătoare veniturilor obținute din întreținerea câinilor fără  adăpost capturați și de pe raza Comunei Izvoru Barzii ii revine UAT Municipiul Drobeta Turnu Severin (în cuantum de 10% din valoarea veniturilor obținute conform art. IX din  Contractul de concesiune nr.1854/20.01.2025).

V. OBLIGAȚII
1) UAT Municipiul Drobeta Turnu Severin se obligă :
a) să găzduiască în Adăpostul de animale fără stăpân situat in Adăpostul de animale fără stăpân situat in sat Halânga, Comuna Izvoru Barzii, coordonate GPS 44,659119N / 22,699409E, aparținând UAT Municipiul Drobeta Turnu Severin, în limita locurilor disponibile, câinii fără stăpân capturați pe raza Comunei Izvoru Barzii ;
b) să comunice în scris celeilalte părți eventualele modificări care se impun a fi efectuate asupra prezentului protocol;
c) să respecte derularea activităților.
2) UAT Comuna Izvoru Barzii se obligă :
a) sa achite concesionarului SC NEGRO STAR COM SRL, tarifele aferente costurilor de întreținere in termen de 30 zile de la data emiterii facturii;
b) în termen de 24 ore de la notificarea scrisa a UAT Municipiul Drobeta Turnu Severin, UAT  Comuna Izvoru Barzii are obligația eliberării acestor spatii de cazare prin preluarea câinilor fără stăpân, transportul și eliberarea /cazarea acestora pe raza Comunei Izvoru Barzii pe baza unui proces-verbal încheiat cu concesionarul care va fi depus și înregistrat la UAT Drobeta Turnu Severin;
c) sa comunice în scris celeilalte părți eventualele modificări referitoare la prezentul protocol ;
d) sa depună toate diligențele pentru îndeplinirea obligațiilor stabilite.
e) capturarea animalelor, transportul în adăpost și de la adăpost pe raza UAT Izvoru Barzii se va asigura cu mijloace auto dotate conform legislației sanitar veterinare în vigoare.
f) împuterniciții UAT Comuna Izvoru Barzii se vor ocupa de întocmirea documentației privind capturarea și transportul la adăpost, cât și al celor încheiate în urma eliberării, în caz de suprapopulare.

3) Concesionarul serviciului, SC Negro Star Com SRL se obliga:
a) sa captureze câinii fără stăpân doar de pe domeniul public al Comunei Izvoru Barzii si sa ii transporte în adăpost cu mijloace auto dotate conform legislației sanitar veterinare în vigoare.
b) sa asigure  întreținerea, tratamentele, medicația, cazarea și hrana animalelor din adăpost conform legislației in materie. 
c) sa achite către UAT Municipiul Drobeta Turnu Severin contravaloarea redevenței de 10%  pentru toate facturile emise de către SC Negro Star Com SRL către Comuna Izvoru Barzii.
d) Suma prevăzută la lit. c) se va plăti lunar pana la data de 15 ale lunii următoare, pentru luna precedenta, pe baza facturii emisa de SC NEGRO STAR COM SRL si încasată de la Comuna Izvoru Barzii. 

VI .    DURATĂ
        Prezentul Protocol este valabil 1 ( un) an  de la data semnării cu posibilitatea prelungirii,  in conformitate cu prevederile legale in vigoare.

VII . INCETAREA PROTOCOLULUI DE COLABORARE
Prezentul protocol de colaborare încetează:
· prin ajungerea la termen,
· înainte de termen, prin acordul de voință al părților;
· prin rezilierea de către o parte ca urmare a neîndeplinirii sau îndeplinirii in mod necorespunzător a obligațiilor asumate prin prezentul protocol, de către cealaltă parte, cu aplicarea prevederilor art. V din protocol.

VIII . FORTA MAJORA
8.1 Forța majora este constatata de o autoritate competenta.
8.2 Forța majora exonerează părțile contractante de îndeplinirea obligațiilor asumate prin protocol, pe toata perioada in care acesta acționează.
8.3 Îndeplinirea protocolului va fi suspendata in perioada de acțiuni a forței majore dar fără a prejudicia drepturile ce li se cuveneau parților pana la apariția acesteia.
8.4 Partea care invoca forța majora are obligația de a notifica celelalte părți, imediat si in mod complet producerea acesteia si sa ia orice masuri care ii stau la dispoziție in vederea limitării consecințelor.




IX.  SOLUTIONAREA LITIGIILOR
9.1 Părțile vor depune toate eforturile pentru a rezolva pe cale amiabil, prin tratative directe, orice neînțelegere sau disputa care se poate ivi intre ei in cadrul sau in legătură cu îndeplinirea protocolului de colaborare.
9.2 Daca, după 15 zile de la începerea acestor tratative, părțile nu reușesc sa rezolve in mod amiabil o divergenta contractuala, fiecare poate solicita ca disputa sa se soluționeze de către instanțele judecătorești competente din Romania.

X. LIMBA CARE GUVERNEAZA
Limba care guvernează Protocolul de colaborare este limba romana.

XI. COMUNICARI
11.1 Orice comunicare intre părți referitoare la îndeplinirea prezentului Protocol de colaborare trebuie sa fie transmisa in scris.
11.2 Orice document scris trebuie înregistrat atât in momentul transmiterii, cat si in momentul primirii.
11.3 Comunicările intre părți se fac in scris, electronic sau prin posta, cu condiția confirmării in scris a primirii comunicării.

XII. LEGEA APLICABILA
Protocolul de colaborare va fi interpretat conform legilor din Romania.

XIII. DISPOZIŢII FINALE
         Prezentul  Protocol are caracterul unui document cadru el urmând a fi completat cu calendarul de lucru si planuri concrete de activitate.
     Pentru punerea în execuție a Protocolului va fi desemnată o persoană responsabila din partea UAT Municipiul Drobeta Turnu Severin si o persoană responsabila din partea UAT Comuna Izvoru Barzii.
               Denunțarea unilaterală a protocolului pentru neexecutarea obligațiilor nu produce efecte decât dacă a fost comunicată în scris celeilalte părți cu cel puțin 15 zile înainte.
            
             Protocolul de Colaborare a fost redactat în 4 exemplare, câte unul pentru fiecare parte și unul pentru a fi comunicat către DSVSA-Mehedinți. 







              Primar,			       Primar,                      SC NEGRO STAR COM SRL
  Marius Vasile  Screciu                         Balica Horia                                 Grosu Ion

